-Միայն գրականության գործիչները, գրողների միությունը տվյալ պարագայում իր վրա այդ մեղքը չի կարող վերցնել։ Նա նույնպես կտոր-կտոր է լինում, նույնպես հնարավորը անում է, անհնարն էլ է անում։ Սակայն դա շատ քիչ է։ Շուտով մեր համագումարն է, եւ այնտեղ երեւի ավելի հիմնավոր ու բազմակողմանի խոսակցություն կընթանա այդ ամենի մասին։ Վստահ եմ։ Այնպիսի մի անուղղելի հավատավոր եմ, որին այլեւս ոչինչ չի կանգնեցնի։ Պետք է թարգմանեմ, գրեմ, պիտի անեմ՝ կվճարեն, չեն վճարի, կընթերցվի, չի ընթերցվի։ Գիտեմ, որ թարգմանում եմ բարձրարժեք գրականություն, որոնցից յուրաքանչյուրը, ինչպես ձեր զրուցակիցներից մեկի ասածի պես, դառնում է հայ գրականության փաստ։